Typischi Güggu-Sportarte si Fächte, Boxe und Ringe, aui Arte vo Zwöikämpf auso, bi dene dr Best gwünne cha. Güggle si insgesamt lideschaftlechi Sportfründe und gniesse jede gsunge Zwöikampf, wo ihne Spass bringt.  Güggu-Hobbys beruehe meistens uf ihrem Gschick uf aune praktische Gebiete, sigs numme, dass drbi ä nützleche Gägestang usechunnt, sigs, dassmeh im Rahme vore Gseuschaft bi angerne Idruck schinde cha. Drzue ghöre ou Amateur-Theater-Vorsteuige, Singe und Tanze, Metauarbeite und angeri Basuleie, während d Dame gärn öppis dekorativs fürs eigete Heim entwärfe.  D Eigeschafte, mit dene d Mönsche usemne Güggujohr im Bruef Erfoug hei: Ihri usgsprocheni Begabig zur Füehrerschaft, solang die Füehrerschaft  vo ihrne Ungergäbene akzeptiert wird und ä gwüssi Elastizität, mit dere meh ou ä Rückschlag überwindet. Güggle passe am beste dörthäre, wo Muet, Ungernähmigsgeist und iserni Närve verlangt wärde und wo dr Lohn imene Zuewachs a persönlichem Prestige besteit.